CELEX: C2007/269/113
Language: et
Date: 2007-11-10 00:00:00
Title: Kohtuasi T-352/07: 14. septembril 2007 esitatud hagi — Euroopa Ühenduste Komisjon versus Rednap

10.11.2007   
            
            
               ET
            
            
               Euroopa Liidu Teataja
            
            
               C 269/62
            
         14. septembril 2007 esitatud hagi — Euroopa Ühenduste Komisjon versus Rednap
   (Kohtuasi T-352/07)
   (2007/C 269/113)
   Kohtumenetluse keel: rootsi
   Pooled
   
      Hageja: Euroopa Ühenduste Komisjon (esindajad: D. Triantafyllou ja J. Enegren)
   
      Kostja: Rednap (Malmö, Rootsi)
   Hageja nõuded
   
               —
            
            
               Mõista kostjalt välja:
               
                           —
                        
                        
                           hageja kasuks 516 329,63 eurot (viissada kuusteist tuhat kolmsada kakskümmend üheksa eurot), mis koosneb 334 375,49 euro suurusest põhisummast ja viivisest summas 181 954,14 eurot ajavahemiku eest alates põhisumma viimase makse tasumise päevast, mis nähtub vastavast võlateatisest, kuni 31. juulini 2007;
                        
                     
                           —
                        
                        
                           viivis alates 1. augustist 2007 kuni päevani, mil võlg on täielikult tasutud, lepingu DE 3010 (DE) „RISE” osas summas 72,04 eurot (seitsekümmend kaks eurot ja neli senti) iga päeva eest ning lepingu HC 4007 (HC) „HEALTHLINE” osas summas 37,89 eurot (kolmkümmend seitse eurot ja kaheksakümmend üheksa senti) iga päeva eest;
                        
                     
                           —
                        
                        
                           käesoleva menetlusega seonduvad kohtukulud.
                        
                     
         Väited ja peamised argumendid
   Komisjon väidab kõnesolevas hagis, mis põhineb vahekohtuklauslil, et Rednap on kohustatud talle tagasi maksma infotehnoloogiaprojekti puudutavate lepingute DE 3010 (DE) „RISE” ja HC 4007 (HC) „HEALTHLINE”, mis on sõlmitud komisjoni ja kostja kui konsortsiumi liikme vahel, täitmise raames komisjoni poolt kostjale enammakstud summa.
   Kostja kõnealuste lepingutega seonduva arvepidamise auditeerimise järel jõudis komisjon otsusele, et kostja ei ole kasutanud ära talle projekti teostamiseks eraldatud kogusummat. Komisjon nõudis hiljuti märkimisväärse summa tagasimaksmist, vastav nõue on käesoleva hagi esemeks.